ข้อบัญญัติองค์การบริหารส่วนตำบลโพธิไพศาลข้อบัญญัติองค์การบริหารส่วนตำบลโพธิไพศาลเรื่องการลดหย่อนภาษีบำรุงท้องที่พ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลโพธิไพศาลว่าด้วยการลดหย่อนภาษีบำรุงท้องที่อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลโพธิไพศาลโดยความเห็นชอบจากสภาองค์การบริหารส่วนตำบลโพธิไพศาลและนายอำเภอกุสุมาลย์จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโพธิไพศาลเรื่อง การลดหย่อนภาษีบำรุงท้องที่ พ.ศ. ๒๕๖๐ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลโพธิไพศาลตั้งแต่วันถัดจากที่ได้ปิดประกาศไว้โดยเปิดเผยณ ที่ทำการองค์การบริหารส่วนตำบลโพธิไพศาลแล้วเจ็ดวันข้อ๓ บรรดาข้อบัญญัติ ข้อบังคับระเบียบและคำสั่งอื่นใดในส่วนที่ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ที่ดิน หมายความว่าพื้นที่ดินและให้หมายความรวมถึงพื้นที่ที่เป็นภูเขา หรือที่มีน้ำด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดา หรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินไม่เป็นกรรมสิทธิ์ของเอกชนปี หมายความว่า ปีปฏิทินบุคคลธรรมดา หมายความว่าบุคคลตามความหมายแห่งประมวลกฎหมายแพ่ง และพาณิชย์ และให้หมายความถึงคณะบุคคลที่มิใช่นิติบุคคลด้วยที่อยู่อาศัย หมายความว่า บ้าน ตึก กระท่อมหรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินข้อ๕ ให้ผู้ซึ่งเป็นเจ้าของที่ดินในวันที่ ๑มกราคม ของปีใด มีหน้าที่เสียภาษีบำรุงท้องที่สำหรับปีนั้นข้อ๖ เจ้าของที่ดินไม่ต้องเสียภาษีบำรุงท้องที่สำหรับที่ดินดังต่อไปนี้(๑)ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน(๒)ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิให้หาผลประโยชน์(๓)ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์(๔)ที่ดินที่ใช้เฉพาะการพยาบาลสาธารณะ การศึกษา หรือการกุศลสาธารณะ(๕)ที่ดินที่ใช้เฉพาะศาสนกิจศาสนาใดศาสนาหนึ่ง ที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือไม่ หรือที่ศาลเจ้าโดยมิได้หาผลประโยชน์(๖)ที่ดินที่ใช้เป็นสุสานและฌาปนสถานสาธารณะโดยมิได้รับประโยชน์ตอบแทน(๗)ที่ดินที่ใช้ในการรถไฟ การประปา การไฟฟ้า หรือการท่าเรือของรัฐหรือใช้เป็นสนามบินของรัฐ(๘)ที่ดินของเอกชนเฉพาะส่วนที่เจ้าของที่ดินยอมให้ทางราชการจัดใช้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น(๙)ที่ดินที่เป็นที่ตั้งที่ทำการขององค์การสหประชาชาติทบวงการชำนัญพิเศษของสหประชาชาติหรือองค์การระหว่างประเทศอื่นในเมื่อประเทศไทยมาข้อผูกพันให้ยกเว้นตามอนุสัญญาหรือความตกลง(๑๐)ที่ดินที่เป็นที่ตั้งที่ทำการของสถานทูต หรือสถานกงสุล ทั้งนี้ให้เป็นไปตามหลักถ้อยทีถ้อยปฏิบัติต่อกัน(๑๑)ที่ดินตามที่ในกฎกระทรวงข้อ๗ ให้นายกองค์การบริหารส่วนตำบลโพธิไพศาลมีอำนาจแต่งตั้งเจ้าพนักงานประเมินและเจ้าพนักงานสำรวจข้อ๘ การส่งคำสั่งเป็นหนังสือหนังสือแจ้งการประเมิน หรือหนังสืออื่นใดให้แก่บุคคลใดให้ปฏิบัติ ดังต่อไปนี้(๑)ให้ส่งในเวลากลางวันระหว่างพระอาทิตย์ขึ้นถึงพระอาทิตย์ หรือในเวลาทำการ(๒)ให้ส่ง ณ ภูมิลำเนาหรือสถานที่ทำการของผู้รับ หรือให้ส่งทางไปรษณีย์ ลงทะเบียนข้อ๙ การคิดราคาปานกลางที่ดินที่จะต้องชำระภาษีในเขตองค์การบริหารส่วนตำบลโพธิไพศาล ให้คิดราคาไร่ละ ๗ บาทเป็นราคาประเมินปานกลางข้อ๑๐ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตตำบลเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ตามเกณฑ์ ดังต่อไปนี้-ให้ลดหย่อนได้ไม่เกินห้าไร่ข้อ๑๑ ผู้มีเจตนาจะไม่ชำระภาษีและฝ่าฝืนข้อบัญญัตินี้ผู้นั้นต้องระวางโทษตามบทกำหนดโทษแห่งพระราชบัญญัติภาษีบำรุงท้องที่พ.ศ. ๒๕๐๘ข้อ๑๒ ให้นายกองค์การบริหารส่วนตำบลโพธิไพศาลเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบังคับ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๖มกราคม พ.ศ. ๒๕๖๐กัญญาภัค ศิลปะรายะนายกองค์การบริหารส่วนตำบลโพธิไพศาลภวรรณตรี/จัดทำ๑๒ ตุลาคม ๒๕๖๐ปุณิกา/ตรวจ๑๒ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๑ ง/หน้า ๑๕๘/๒๙ กันยายน ๒๕๖๐